

KONKURS ZA IZBOR IZVOĐAČA JAVNIH RADOVA

Zavod za zapošljavanje Crne Gore raspisuje Konkurs br. 0301-.7948/3

**Predmet konkursa**

Izbor izvođača ekološko - komunalnih i drugih programa javnih radova u susret zimskoj turističkoj sezoni 2015/2016 godine, za najmanje 200 nezaposlenihlica iz evidencije Zavoda.

Programi se izvode u sjevernim i manje razvijenim opštinama Crne Gore: Pljevlja, Žabljak, Bijelo Polje, Mojkovac, Berane, Andrijevica, Plav, Rožaje, Gusinje, Petnjica, Nikšić, Šavnik, Plužine, Kolašin, Danilovgrad, Ulcinj i Cetinje.

Ukupna indikativna suma na raspolaganju za realizaciju predmeta konkursa iznosi 200.000 €.

Mjerilo za raspoređivanje učešća pojedine opštine u raspoloživim sredstvima za realizacuju predmeta konkursa je je procentualno učešće nezaposlenih lica za koje se program realizuje iz te opštine u ukupno nezaposlenim licima iz opština u kojima se program realizuje, prema podacima Zavoda (stanje na dan 31/06/2015.god.). Ako je broj zahtjeva iz pojedine opštine manji od broja koji opredjeljuje navedeno procentualno učešće opštine, u tom slučaju razlika se raspoređuje na ostale opštine.

**Ciljevi konkursa**

* Povećanje zaposlenosti nezaposlenih lica iz evidencije Zavoda, prioritetno teže zapošljivih lica;
* Podrška u realizaciji programa od javnog interesa;
* Unapređenje imidža Crne Gore kao turističke destinacije i ekološke države.

**Ciljevi programa**

* Radna i socijalna uključenost nezaposlenih, prioritetno teže zapošljivih lica, kroz realizaciju programa od javnog interesa.

**Ciljna grupa**

Ciljnu grupu programa čine nezaposlena lica iz evidencije Zavoda, prioritetno teže zapošljiva lica koja su identifikovana kao: dugoročno nezaposlenalica, mladi do 24 godine, stariji od 50 godina, pripadnici RE populacije, korisnici novčane naknade i socijalnih davanja, kao i lica sa invaliditetom i druga nezaposlena lica kojima se omogućava radna i socijalna uključenost i ublažavanje posledice dugoročne nezaposlenosti.

**Podnosilac zahtjeva**

Zahtjev (Obrazac JR za realizaciju programa) mogu podnositi lica registrovana za obavljanje poslova iz programa javnog rada.

Zahtjev treba da sadrži:

* opis rada i njegovo trajanje;
* broj i strukturu učesnika javnog rada;
* podatke o partnerima (naziv, sjedište, podatke o zastupniku, PIB i žiro račun izvođača javnog rada);
* obaveze partnera – učešće u finansiranju programa javnog rada izraženo u eurima;
* predračunska vrijednost izvođenja javnog rada - troškovnik izvođenja programa posebno, troškovi rada lica uključenih u javni rad.

Zahtjeve će pregledati i ocjenjivati Komisija za izbor programa APZ-a.

**Selekcija zahtjeva**

Administrativna usaglašenost – potpunost zahtjeva;

Opravdanost podnosioca zahtjeva - postojanje uslova podnosioca zahtjeva za realizaciju programa.

Komisija za izbor programa APZ- a neće razmatrati administrativno neusaglašene i neopravdane zahtjeve.

**Kriterijum izbora izvođača**

Relevantnost programa – ocjena značaja realizacije programa za ciljnu grupu

( od 4 do 20 bodova).

Maksimalan rezultat koji se može ostvariti po ovom kriterijumu je 20 bodova..

Održivost - ocjena nivoa održivosti predloženih programskih aktivnosti

( od 2 do 10 bodova).

Maksimalan rezultat koji se može ostvariti po ovom kriterijumu je 10 bodova.

**Vrijeme i mjesto podnošenja zahtjeva**

Konkurs za izvođače programa javnog rada otvoren je **8** dana od dana objavljivanja u sredstvima javnog informisanja i na sajtu Zavoda - <http://www.zzzcg.org>

Zahtjev za realizaciju programa javnog rada podnosi se, u dva primjerka, birou rada, prema sjedištu podnosioca zahtjeva, od 9.00 h do 15.00 h, na obrascu JR – Zahtjev za realizaciju programa javnog rada sa prilozima koji su predviđeni tim obrascem i koji se mogu dobiti u birou rada, ili preuzeti na slijedećoj adresi <http://www.zzzcg.org>.

Odluku o izboru izvođača programa javnog rada donosi Upravni odbor Zavoda, u roku od 10 dana od dana isteka roka za podnošenje zahtjeva.

Podnosilac zahtjeva će, u pisanoj formi biti obavješten o ishodu zahtjeva, u roku od 5 dana od dana donošenja odluke o izboru programa.

**Informacije**

Međusobna prava, obaveze i odgovornosti Zavoda, izabranog izvođača javnog rada i ostalih partnera u javnom radu, uređuju se ugovorom o realizaciji javnog rada saglasno Pravilniku o uslovima, načinu, kriterijumima i obimu sprovođenja mjera aktivne politike zapošljavanja (»Sl. list CG« br. 27/2012). Zavod vrši pripremu kandidata za uključivanje u program javnog rada, a izabrani izvođač vrši izbor učesnika ovog programa. Međusobna prava, obaveze i odgovornosti izabranog izvođača i učesnika javnog rada, uređuju se ugovorom o radu.

Ostale informacije u vezi sa konkursom, zainteresovana lica mogu dobiti u birou rada, prema svom sjedištu.